Volgens Lydall voldoen die heining om die reservaat aan al die nodige vereistes om die groot vyf binne te hou. Tog het ŉ groot olifantbul egter daarin geslaag om by die suid-oostelike gedeelte van die reservaat deur die heining te breek en die res van die trop het hom gevolg.
Lydall het gesê die metropolisie is dadelik ingelig van die moontlike verkeersgevaar indien die olifante oor openbare paaie sou beweeg. Die situasie is Sondag deur die nag gemonitor om seker te maak dat geen probleme ontstaan toe die olifante oor die Molotto-pad beweeg het nie.